Document ID: 31999R2655

31999R2655
L 325/12
SLUŽBENI LIST EUROPSKE UNIJE
16.12.1999.
UREDBA KOMISIJE (EZ) br. 2655/1999
od 16. prosinca 1999.
o izmjeni Uredbe (EZ) br. 2221/95 o utvrđivanju detaljnih pravila za primjenu Uredbe Vijeća (EEZ) br. 386/90 u pogledu fizičkih pregleda koji se provode pri izvozu poljoprivrednih proizvoda koji ispunjavaju uvjete za subvencije te izmjeni Uredbe (EZ) br. 3122/94 o utvrđivanju kriterija za analizu rizika u pogledu poljoprivrednih proizvoda za koje se dobivaju subvencije
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 386/90 od 12. veljače 1990. o nadzoru izvoza poljoprivrednih proizvoda za koje se dobivaju izvozne subvencije ili drugi iznosi (1), kako je izmijenjena Uredbom (EZ) br. 163/94 (2), a posebno njezin članak 6.,
budući da:
(1)
Uredbom Komisije (EZ) br. 2221/95 (3), kako je zadnje izmijenjena Uredbom (EZ) br. 1167/97 (4) utvrđuju se pravila za primjenu Uredbe (EEZ) br. 386/90; budući da je, s obzirom na iskustvo i preporuke Revizorskog suda o izmjeni ovih pravila potrebno poboljšati djelotvornost kontrola.
(2)
U odnosu na ukupan iznos subvencija, udio koji se dodjeljuje proizvodima koji nisu obuhvaćeni Prilogom I. Ugovoru je zanemariv. S druge strane, odgovarajući dio fizičkih pregleda koji se provode na proizvodima koji nisu obuhvaćeni Prilogom I. je velik. Ovu nejednakost treba poboljšati kako bi se bolje iskoristila sredstva kontrole. Poboljšanje se djelomično može ostvariti smanjivanjem stope pregleda proizvoda koji nisu obuhvaćeni Prilogom I. na 0.5 %. Pored toga bi države članice morale moći, prilikom izračunavanja najmanje stope pregleda koji se provode u skladu s člankom 3. Uredbe (EEZ) br. 386/90, zanemariti izvozne deklaracije koje se odnose na male količine ili niske subvencije.
(3)
Članak 21. stavak 1. Uredbe Komisije (EZ) br. 800/1999 (5) određuje da se subvencije ne dodjeljuju proizvodima čija zdravstvena i trgovinska kakvoća nije zadovoljavajuća na dan prihvaćanja izvozne deklaracije. Premda nije moguće pregledati sve proizvode koji se izvoze, zbog toga što je kapacitet laboratorija za analizu ograničen, u slučaju postojanja opravdanih sumnji o zdravstvenoj i trgovinskoj kakvoći treba provesti daljnje provjere, ako je potrebno dodatnim laboratorijskim testiranjima.
(4)
Razmatranja laboratorijskih testiranja pokazala su da zahtjeve za obveznim laboratorijskim testiranjem treba olakšati u slučaju dostupnosti pozitivnog jamstva koje se temelji na uzastopnim zadovoljavajućim rezultatima za isti proizvod istog izvoznika.
(5)
Razlika postoji između postupaka koji se primjenjuju na izvozne pošiljke u velikim lukama, gdje se nalazi velik izbor proizvoda i različiti izvoznici, i postupaka koji se primjenjuju u carinarnicama gdje se obrađuje ograničen izbor proizvoda nekoliko izvoznika. U drugom slučaju se izvozne pošiljke temeljitije pregledavaju. U takvim se carinarnicama izbor pošiljaka za fizički pregled treba temeljiti na manjem reprezentativnom uzorku.
(6)
Odredbe koje se odnose na kontrole zamjene treba učiniti fleksibilnijima kako bi se kontrole mogle provoditi u skladu s analizom rizika.
(7)
U ocjeni primjene Uredbe (EEZ) br. 386/90 se traži da obveza država članica bude podnošenje godišnjih ocjena primjene i djelotvornosti provjera koje se provode u smislu ove Uredbe.
(8)
Kako bi se pomoglo praktičnoj primjeni novih odredbi i s obzirom na jasnoću, članak 4. Uredbe Komisije (EZ) br. 3122/94 (6) zamjenjuje se člankom 5.a stavkom 1..
(9)
Mjere predviđene u ovoj Uredbi u skladu su s mišljenjem relevantnog Upravljačkog odbora,
DONIJELA JE OVU UREDBU:
Članak 1.
Uredba (EZ) br. 2221/95 ovime se mijenja i glasi:
1.
Članak 2. stavak 3. zamjenjuje se sljedećim:
„Kod izračunavanja najnižeg postotka pregleda koji se provode u skladu s člankom 3. stavkom 2. Uredbe (EEZ) br. 386/90, države članice se mogu odlučiti zanemariti izvozne deklaracije koje ne prelaze:
-
5 000 kg u slučaju žitarica i riže,
-
1 000 kg za voće i povrće kao i robu koja nije obuhvaćena Prilogom I. Ugovoru,
-
500 kg u slučaju drugih proizvoda.
Države članice mogu odabrati i mogućnost zanemarivanja izvoznih deklaracija koje se odnose na subvencije manje od EUR 200.”
2.
U članku 5. se dodaje novi stavak:
„5. Kada postoji utemeljena sumnja u zdravstvenu i trgovinsku kakvoću proizvoda, carinarnica provjerava sukladnost s primjenjivim odredbama Zajednice, posebno onima koje se odnose na sanitarna i fitosanitarna pravila Zajednice. Carinarnica, kada to smatra potrebnim, traži ili pokreće traženja, laboratorijskog testiranja, navodeći cilj testiranja.”
3.
Umeće se sljedeći članak:
„Članak 5.a
Ako država članica primjenjuje sustav analize rizika u smislu članka 3. stavka 2. drugog podstavka Uredbe (EEZ) br. 386/90 primjenjuju se sljedeća pravila:
1.
Postotak fizičkih pregleda koji se provode na proizvodima koji nisu obuhvaćeni Prilogom I. se ne uzima u obzir prilikom izračunavanja ukupnog postotka od 5 % za sve sektore. U ovom slučaju, minimalni postotak od 0.5 % se obvezno primjenjuje na proizvode iz Priloga I.
2.
Ako stopa subvencije za izvoz ovisi o pojedinom sadržaju i ako isti izvoznik redovito izvozi proizvod s istom oznakom KN ili istom oznakom subvencije, a uzimajući u obzir da laboratorijska testiranja u posljednjih šest mjeseci nisu pokazala nesukladnosti s financijskim posljedicama većim od EUR 200 u odnosu na bruto iznos subvencije, onda odstupanjem od odredbi članka 5. stavka 4. reprezentativne uzorke treba uzimati kod samo 50 % fizičkih pregleda. Ako rezultati laboratorijskog testiranja ukažu na nesukladnost s financijskim posljedicama većim od EUR 200 u odnosu na bruto iznos subvencije, uzorke treba uzimati prilikom svih fizičkih pregleda u sljedećih šest mjeseci.
3.
U izvoznim carinarnicama u kojima se traži izvoz ograničenog broja proizvoda (najviše dva sektora proizvoda) od strane nekoliko izvoznika (najviše pet izvoznika) postotak fizičkih pregleda se može smanjiti na minimalni postotak od 2 % po sektoru proizvoda. Sektori s manje od 20 izvoznih deklaracija godišnje po carinskom uredu se ne uzimaju u obzir kod utvrđivanja broja sektora. Carinarnica ove odredbe može koristiti u toku cijele kalendarske godine, na temelju statističkih podataka za prošlu kalendarsku godinu, i u slučajevima kada dodatni izvoznici izrađuju nove carinske deklaracije ili za dodatne sektore proizvoda u toku godine.”
4.
Članak 9. stavak 2. zamjenjuje se sljedećim:
„Ako carinarnica izvoza nije zapečatila prijevozno sredstvo ili ambalažu, onda:
(a)
ne dovodeći u pitanje kontrolne mjere koje se temelje na drugim odredbama, zamjenski pregledi se provode, koliko je to moguće, uzimajući u obzir analizu rizika;
i
(b)
broj zamjenskih pregleda nije manji od broja dana na koji proizvodi, koji ispunjavaju uvjete za subvencije, napuštaju carinsko područje Zajednice kroz određenu izlaznu carinarnicu.”
5.
Umeće se sljedeći članak:
„Članak 9.a
Svake godine, najkasnije do 1. travnja, države članice šalju Komisiji izvješće o ocjeni primjene i djelotvornosti ove Uredbe.”
Članak 2.
Ovime se briše članak 4. Uredbe (EZ) br. 3122/94.
Članak 3.
Ova uredba stupa na snagu sedmog dana od dana objave u Službenom listu Europskih zajednica.
Primjenjuje se od 1. siječnja 2000.
Odredbe članka 9.a prvi se put primjenjuju na preglede koji se provode u 2000. godini.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. prosinca 1999.

Labels: 3
6